hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Շաբաթվա վերջում անսպասելիորեն քրեական լրահոս վերադարձավ հանգուցյալ գեներալ-լեյտենանտ, ԱԺ նախկին պատգամավոր Մանվել Գրիգորյանի անունը:
Դատարանը դատախազության պահանջով կալանք դրեց  Գրիգորյանի, նրա կնոջ և երեխաների գույքի վրա: Նրանք բոլորը հրավիրվեցին դատախազություն՝ ծանոթանալու իրենց պատկանող գույքի՝ ապօրինի լինելու մասին ուսումնասիրությանը և իրենց  դիրքորոշումը հայտնելու։
Ինչո՞ւ է դատախազությունը հենց Արցախյան պատերազմի մահացած հերոսի գույքի օրինկանության շուրջ գործընթաց սկսել, կան բազմաթիվ այլ կերպարներ, ապօրինի հարստացած, ո՞րն է ընտրության սկզբունքը:
Ի պատասխան, գլխավոր դատախազի խորհրդական Գոռ Աբրահամյանը Forrights.am-ին հայտնեց, որ մոտ 20 անձի վերաբերյալ ավարտված ուսումնասիրություններ կան, երեք գործ արդեն դատարանում է:
«Որևէ կապ չունի՝ սուբյեկտը, եթե առկա է ուսումնասիրության օրինական հիմք, այն նախաձեռնվում է։ Այսինքն պատճառը ամենևին չի եղել կոնկրետ այն համգամանքը, որ խոսքը Մանվել Գրիգորյանին է վերաբերում», — ասաց նա:
Բոլոր կոռուպցիոն հանցակազմով վարույթների դեպքերով առանձին ուսումնասիրությո՞ւն է արվում:
«Այն դեպքերում, եթե կա կասկած, որ տվյալ անձի գույքը անհամապատասխան է նրա օրինական եկամուտներին։ Օրենքով սահմանված 4 հիմք կա, որոնք  բոլորն էլ կապված են քրեական վարույթի առկայության հետ։ Եթե առկա են այդ հիմքերը և առկա է կասկած, որ անձի գույքը չի համապատասխանուն նրա և նրան փոխկապակցված անձանց գույքի ծավալին, հարուցվում է ապօրինի ծագում ունեցող գույքի պարզման, ուսումնասիրության վարույթ։ Ընդ որում՝ օրենքը հստակ տարբերակում է, թե քրեական օրենսգրքի որ հոդվածների շրջանակներում իրականացվող քրեակա  վարույթի պարագայում կարող է ապօրինի ծագում ունեցող գույքի ուսումնասիրություն սկսվել։ Ճնշող մեծամասնությունը կոռուպցիոն հանցակազմերն են, բայց կան նաև այլ հանցագործության տեսակներ։ Դրանք այն հոդվածներն են, որոնք կապված են ֆինանսական շրջանառության հետ», — պատասխանեց գլխավոր դատախազի խորհրդականը:
Հայտնեց նաև, որ դատարանի կողմից ընդունվել է վարույթ նախկին ոստիկանապետ Վլադիմիր Գասպարյանի, նախկին նախարար Արամ Հարությունյանի, ԱԱԾ նախկին բարձրաստիճան պաշտոնյա Սերոբ Հարությունյանի գույքի վերաբերյալ ապօրինի բռնագանձման հայցապահանջը։ «Մոտ 300 ուսումնասիրություն է  իրականացվում, մոտ 20 անձի մասով արդեն ավարտվել են»։
Գրիգորյանների փաստաբան Լևոն Բաղդասարյանը կոշտ արձագանքեց՝
պետական լիազոր մարմինը իրավունք չուներ հայտարարություն տարածել, որ բռնագանձման է գնալու:
«Կապ չունի, Մանվել Գրիգորյանն է, ես եմ, դուք եք, երրորդ անձն է՝ պետք է նման դեպերում  լինել բավականին զգույշ և հաշվի առնել նաև անմեղության կանխավարկածը: Անթուլատրելի է, եթե դատախազությունը պաշտոնական հաղորդագրություն է գցում հասարակության բերանը և ասում է՝ ժառանգ չէ, ով ուզում է լինի, հեսա բռնագանձելու եմ: Դատախազը այն ժամանակ կարող է նման հայտարարություն անել, երբ ունենա օրինական ուժի մեջ մտած դատական ակտ: Դատախազությունը պետք է հանրությանը ավելորդ չցնցի: Պետք է հասկանան, ով էլ ուզում է լինի, դիմացինը մարդ է, և մարդը բարձրագույն  արժեք է: Եթե օրինական դատական ակտ լինի բռնագանձման վերաբերյալ, առաջին քար քցողը ես կլինեմ էդ ընտանիքի վրա», — ասում է Լևոն Բաղդասարյանը:
Հիշեցնենք՝ ակնառու զինվորական, «Երկրապահ» կամավորական միության նախկին նախագահ Գրիգորյանի մասին արմատավորված կարծքի կա, որ  նա սարսափի  մեջ էր պահում Էջմիածին քաղաքը, թաթախված է եղել կոռուպցիոն և սկանդալային բազմաթիվ պատմություններում, զինվորական հանցագործություններում:
2018-ի հեղափոխությունից հետո մեղադրվեց ապօրինի կերպով զենք, զինամթերք պահելու, առանձնապես խոշոր չափերի գումարներ յուրացնելու, հարկերից խուսափելու, վատնումների ու շորթմամբ գույք հափշտակելու մեջ: Գրիգորյանը մեկ տարուց ավելի պահվեց բանտում, հետո ազատ արձակվեց առողջական ծանր վիճակի պատճառով,իսկ ապա 44-օրյա պատերազմի ավարտից տասն օր անց՝ 2020 թվականի նոյեմբերի 19-ին մահացավ:
Նախորդ նյութըԱլեն Սիմոնյանը կկատարի Հանրապետության նախագահի լիազորությունները
Հաջորդ նյութըՀայաստանում հաստատվել է կորոնավիրուսով վարակվելու 688 նոր դեպք. Մահ չի գրանցվել
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Դատավոր Բորիս Բախշյանն արդարացվեց
Բաքուն ՄԻԵԴ-ից խնդրել է ժամանակ ռազմագերիների մասին ամբողջական տեղեկություն տրամադրելու համար
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.